Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
8 ก.พ. 2559

SET เคลื่อนไหว Sideways ช่วงตรุษจีน… “ซื้อ” หุ้น 2nd-Tier ไปก่อน
ดัชนี SET อยู่ที่ 1,310.20 จุด +3.91 จุด +0.30% ปริมาณซื้อขาย 11,706 ลบ.
แนวรับ : 1,300 / 1,294  แนวต้าน :  1,313 / 1,320
 
สรุปทิศทางและแนวโน้มตลาด
SET เคลื่นอไหวแคบช่วงตรุษจีน… : SET มีแนวโน้มเคลื่อนไหวแคบในช่วงตรุษจีน ต้นสัปดาห์นี้ โดยหุ้นใหญ่ที่เคยเป็นหุ้นกลุ่มนำตลาดเริ่มมีจังหวะ “พักฐาน” บ้างแล้วโดยเฉพาะกลุ่มสื่อสาร และธนาคารขนาดใหญ่ แต่มอง Downside Risk ของ SET จำกัด เนื่องจากคาดว่าจะมีการเปลี่ยนตัวเล่น (Sector Rotation) สลับเข้ามากขึ้นช่วงนี้
 “ซื้อ” หุ้น 2nd-Tier ในช่วงตลาด Sideways: เราแนะนำ “ซื้อ” หุ้น 2nd-Tier ในช่วงที่ SET เคลื่อนไหว Sideways ได้แก่:
1) ธนาคารขนาดกลาง-เล็ก: .ในช่วงที่ธนาคารขนาดใหญ่มีการพักฐาน คาดว่าจะเห็นการกลับเข้ามา “ซื้อ” ธนาคารกลาง-เล็ก ที่ให้ผลตอบแทนจากเงินปันผลสูงระดับ 5% อย่าง KTB TISCO และ KKP
2) กลุ่มอสังหาฯ ที่ผลตอบแทนจากเงินปันผลสูง: อย่าง SIRI และ PS นอกจากนี้หุ้นกลุ่มอสังหาฯ ยังได้รับผลดีจากแนวโน้มอัตราดอกเบี้ยต่ำ 1.5% ไปจนถึงสิ้นปี 2560 เป็นอย่างน้อย
3) กลุ่มรับเหมาฯ และวัสดุฯ: ราคาหุ้น Laggard ตลาดตั้งแต่ต้นปี แต่มองเป็น Catch-up plays ที่น่าสนใจ คาดรัฐบาลเปิดงานประมูลโครงสร้างพื้นฐานในช่วงปลาย ไตรมาส1/60 ไม่ว่าจะเป็นรถไฟรางคู่ มอเตอร์เวย์ ขยายสนามบินสุวรรณภูมิ และยังมีงานโรงไฟฟ้าของ EGAT อีก 1300MW x 2…”ซื้อ” STEC CK UNIQ
 
หุ้นที่น่าสนใจทางเทคนิค
SEAOIL “ซื้อ” ราคาหุ้นเริ่มแกว่งฟื้นตัวยกฐานสูงขึ้น พร้อมปริมาณการซื้อขายสนับสนุนหนาแน่น สอดคล้องกับ DI+ ตัด DI- ขึ้นและ MACD มีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 5.30 บาท และเป้าหมายถัดไปที่ 5.75 บาท
KCM “ซื้อ” ราคาหุ้นแกว่งยกฐานขึ้นในกรอบสามเหลี่ยม Ascending สามารถทะลุแนวเส้นค่าเฉลี่ย 3 เดือนได้ สอดคล้องเครื่องมือ MACD ที่เป็นบวก เป็นจังหวะซื้อเก็งกำไร มีแนวต้านแรกที่ 1.06 บาท และเป้าหมายถัดไปตามกรอบที่ 1.10 บาท
WHA “ซื้อ” ราคาหุ้นสามารถฟื้นตัวกลับมายืนเหนือเส้นค่าเฉลี่ย 1 เดือนได้ พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ และ MACD ที่ชี้ขึ้น เป็นจังหวะซื้อเก็งกำไร มีแนวต้านแรกที่ 2.80 บาท และแนวต้านถัดไปที่ 2.94 บาท